UNIVERZITET U SARAJEVU - FILOZOFSKI FAKULTET

Na osnovu članova 79. i 83. Zakona o visokom obrazovanju ("Službene novine Kantona Sarajevo" broj: 33/17, 35/20, 40/20 i 39/21), člana 135. Statuta Univerziteta u Sarajevu, člana 21. do 27. Pravila studiranja za treći (III) ciklus studija na Univerzitetu u Sarajevu – Doktorski studij broj: 01-1101-79-1/18 od 19.12.2018, Odluke Senata Univerziteta o saglasnosti za otvaranje trećeg ciklusa studija iz pedagogije – Teorije i istraživanja kreativnog odgoja i obrazovanja broj: 01-38-1828/14 od 07.05.2014. godine, Prijedloga Vijeća doktorskog studija broj: 03-09/293 od 22. 09. 2021. godine, Prijedloga odluke Vijeća Filozofskog fakulteta broj: 03-09/299 od 28. 09. 2021. godine, Odluke Senata Univerziteta o raspisivanju konkursa za upis studenata trećeg ciklusa studija (doktorski studij) iz pedagogije u studijskoj 2021/2022. godini broj: 01-17-86/21 od 27. 10. 2021. godine i Prethodne saglasnosti Ministarstva za nauku, visoko obrazovanja i mlade Kantona Sarajevu na raspisivanje konkursa za upis studenata trećeg ciklusa studija (doktorski studij) iz pedagogije u studijskoj 2021/2022. godini broj: 27/03-34-40151/21 od 10. 11. 2021. godine, Univerzitet u Sarajevu - Filozofski fakultet *objavljuje*

**KONKURS/NATJEČAJ**

 za upis studenata TREĆEG CIKLUSA - DOKTORSKI STUDIJ IZ PEDAGOGIJE –

Teorije i istraživanja kreativnog odgoja i obrazovanja

na Univerzitetu u Sarajevu – Filozofski fakultet u studijskoj 2021/2022. godini

**I.**

Konkurs/natječaj se raspisuje za upis studenata u treći ciklus studija - doktorski studij iz pedagogije – Teorije i istraživanja kreativnog odgoja i obrazovanja.

Studij se organizira u trajanju od tri godine, a njegovim završetkom stiče se naučno zvanje DOKTOR PEDAGOŠKIH NAUKA.

**II.**

Na doktorski studij pedagogije mogu se upisati kandidati koji su završili:

1. Prvi i Drugi ciklus studija iz pedagogije, pedagogije i psihologije, te antropologije, kao i dvopredmetni studij kombiniran s pedagogijom

1. Prvi i Drugi ciklus studija iz područja ranog i predškolskog odgoja i obrazovanja te primarnog odgoja i obrazovanja
2. Prvi i Drugi ciklus studija iz srodnih polja društvenih i humanističkih znanosti: odgojne znanosti, psihologija, sociologija, informacijske i komunikacijske znanosti i edukacijsko-rehabilitacijske znanosti
3. postdiplomski studij (magistri nauka po predbolonjskom sistemu) iz prethodno navedenih tačaka

Uvjeti za upis na doktorski studij pedagogije su:

* završen studij vrednovan sa 300 ECTS bodova, sa prosjekom ocjena na Drugom ciklusu studija minimalno 8,00
* završen postiplomski studij sa stečenim zvanjem magistra nauka (za kandidate koji su završili predbolonjski studij)
* objavljen najmanje jedan znanstveni ili stručni rad u recenziranom časopisu

Kandidati prilikom prijave na konkurs moraju naznačiti za koji se izborni modul opredjeljuju:

1. Kreativni odgoj i obrazovanje u učećem društvu

2. Kreativni odgoj, kultura i kič

3. Aksiologijske osnove kreativnog odgoja

4. Razvijanje i podsticanje kreativnog ponašanja učenika

Kandidati strani državljani prijavljuju se na konkurs pod istim uslovima kao i državljani Bosne i Hercegovine, uz uvjet da dostave rješenje o nostrifikaciji.

**III.**

U skladu sa članom 26c. Pravila studiranja za treći ciklus studija na Univerzitetu u Sarajevu – Doktorski studij, studenti doktorskog studija mogu studirati u punom radnom vremenu ili u dijelu radnog vremena (studij se organizira kao redovni i kao vanredni studij u zavisnosti od interesa i mogućnosti pohađanja prijavljenih kandidata).

**IV.**

Visina školarine iznosi 5.000,00 KM po godini studija.

**V.**

Nastava za studij će se organizovati za sve kandidate koji ostvare pravo na upis.

**VI.**

Uz prijavu na konkurs za upis na doktorski studij, kandidati su obavezni dostaviti:

* Biografiju sa bibliografijom
* Diplomu o završenom prethodnom visokom obrazovanju (original ili ovjerena fotokopija)
* Uvjerenje o položenim ispitima ili Dodatak diplomi s dodiplomskog i diplomskog studija (original ili ovjerena fotokopija)
* Rješenje o priznavanju inostrane visokoškolske kvalifikacije (original ili ovjerena fotokopija), ako je diploma stečena u inostranstvu
* Izvod iz matične knjige rođenih (original ili ovjerena fotokopija)
* Uvjerenje o državljanstvu (original ili ovjerena fotokopija)
* Primjerke objavljenih znanstvenih i stručnih radova.

 **VII.**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti na adresu: Univerzitet u Sarajevu - Filozofski fakultet, ulica Franje Račkog 1, 71000 Sarajevo, sa naznakom "Prijava za upis na doktorski studij iz pedagogije".

Obrazac prijave može se preuzeti sa WEB adrese Fakulteta www.ff.unsa.ba.